SET เกมพลิก! ปิดลบ 3.79 จุด วอลุ่มเทรดทะลุแสนล้านครั้งที่ 2 ในรอบเดือน
SET เกมพลิก! ปิดลบ 3.79 จุด วอลุ่มเทรดทะลุแสนล้านครั้งที่ 2 ในรอบเดือน โดยดัชนีปิดตลาดวันนี้ ที่ระดับ 1,830.39 จุด ลบ 3.79 จุด หรือ 0.21% มูลค่าการซื้อขาย 1.04 แสนล้านบาท
27 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,830.39 จุด ลบ 3.79 จุด หรือ 0.21% มูลค่าการซื้อขาย 1.04 แสนล้านบาท โดยมูลค่าการซื้อขายวันนี้นับเป็นครั้งที่ 2 ของการทะลุหลักแสนล้านบาทในรอบเดือนก.พ.61 นับตั้งแต่มูลค่าการซื้อขาย 1.24 แสนล้านบาท เมื่อวันที่ 6 ก.พ.61
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยวันนี้ส่วนใหญ่ดัชนียืนแดนบวก โดยมีแรงส่งจากเรื่องดอกเบี้ยสหรัฐฯที่นักลงทุนมีความกังวลลดลง อีกทั้งปัจจัยการเลือกตั้งในประเทศที่คาดว่าจจะไม่มีการเลื่อนออกไปอีก จึงส่งผลให้นักลงทุนโดยเฉพาะกองทุนกลับมาซื้อหุ้นมากขึ้นเป็นตัวดันดัชนี โดยเป็นการสับเปลี่ยนระหว่างแดนบวกและลบ
อย่างไรก็ตามในช่วงท้ายของตลาดฯวันนี้ ดัชนีมีการเปลี่ยนไปยืนแดนลบ หลังจากที่ระหว่างวันดัชนีปรับตัวเพิ่มขึ้น 10 กว่าจุด โดยคาดว่ามาจากการปรับตัวลดลงตามดัชนีล่วงหน้า (Dow Jones Futures) ที่ปรับตัววันนี้จากปัจจัยที่ประธานธนาคารกลางสหรัฐ (เฟด) จะกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสสหรัฐในวันนี้และวันพฤหัสบดีนี้ อีกทั้งแรงขาย AOT ก็เป็นอีกปัจจัยที่เป็นแรงกดดัชนี
อย่างไรก็ดี กลุ่ม ปตท. ยังคงเป็นกลุ่มหนุนตลาดไม่ให้ปรับตัวลดลงหนักมาก
สำหรับแนวโน้มภาวะตลาดฯในวันพรุ่งนี้ (28 ก.พ.) คาดว่าดัชนีจะปรับตัวลดลง พร้อมให้แนวรับ 1,820 จุด แนวต้าน 1,848 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 17,236.64 ล้านบาท ปิดที่ 574 บาท เพิ่มขึ้น 8 บาท
AOT มูลค่าการซื้อขาย 6,657.10 ล้านบาท ปิดที่ 70.75 บาท ลดลง 0.50 บาท
SCC มูลค่าการซื้อขาย 4,026.38 ล้านบาท ปิดที่ 494 บาท เพิ่มขึ้น 12 บาท
PTTGC มูลค่าการซื้อขาย 3,749.76 ล้านบาท ปิดที่ 99.25 บาท เพิ่มขึ้น 0.70 บาท
BANPU มูลค่าการซื้อขาย 3,739.70 ล้านบาท ปิดที่ 23.20 บาท ลดลง 0.30 บาท
 
ตลาดหุ้นเอเชีย
